**Stymphalia Lake Run 2018**

**Αγωνιστικό πρόγραμμα**

**Κυριακή 27 Μαΐου**

**07:45**: Έναρξη εργασιών γραμματείας αγώνα.

**08:45**: Συγκέντρωση και ενημέρωση αθλητών.

**09:00**: Εκκίνηση ημιμαραθωνίου αγώνα (21,5 χλμ.).

**09:10**: Εκκίνηση αγώνα 10 χλμ. Αναμενόμενος χρόνος τερματισμού πρώτου αθλητή: έπειτα από 40 λεπτά.

**09:20**: Εκκίνηση αγώνα 5 χλμ. Αναμενόμενος χρόνος τερματισμού πρώτου αθλητή: έπειτα από 20 λεπτά.

**09:30**: Πρόσκληση γονέων για εγγραφή παιδιών στον παιδικό αγώνα «Ιόλαος».

**10:30**: Εκκίνηση παιδικού αγώνα «Ιόλαος».

**13:30**: Τελετή απονομής βραβείων.

**Πρόγραμμα παράλληλων δράσεων**

**Σάββατο 26 Μαΐου**

**12:00-14:00**: Πεζοπορία στη Λίμνη Στυμφαλία, στη διαδρομή ερμηνείας περιβάλλοντος και γνωριμίας με το πολιτιστικό τοπίο «Άνθρωπος και φύση στα μονοπάτια το χρόνου». Το μονοπάτι υλοποιήθηκε στο πλαίσιο του προγράμματος LIFE-Stymfalia και είναι υποψήφιο για τα βραβεία Natura 2000 Awards της Ευρωπαϊκής Επιτροπής. Προτείνεται ένδυση και υπόδηση κατάλληλη για πεζοπορία στη φύση.

**14:00-15:00**: Ξενάγηση στο Μουσείο Περιβάλλοντος Στυμφαλίας (διάρκεια 1 ώρα). Το μουσείο, μέλος του Δικτύου Μουσείων του Πολιτιστικού Ιδρύματος Ομίλου Πειραιώς, επιδιώκει να αναδείξει την αλληλεπίδραση ανθρώπου και φύσης στο περιβάλλον της Στυμφαλίας.

**16:00-20:00**: Γνωριμία με παραδοσιακά και νέα επαγγέλματα της περιοχής. Διαδρομή με πολλαπλές στάσεις σε εργαστήρια και χώρους εργασίας, για την οποία απαιτείται ιδιωτικό μεταφορικό μέσο. Οι επαγγελματίες μάς υποδέχονται στους χώρους εργασίας τους και συζητούν μαζί μας για τα ακόλουθα επαγγέλματα: κατασκευή βάρκας, κτηνοτροφία, μελισσοκομία, μεταφορές με υποζύγια, οινοποιία, παραγωγή pellet, παραγωγή ψωμιού, υφαντική.

Σημαντικό: όλες οι δράσεις ξεκινούν και ολοκληρώνονται στην είσοδο του Μουσείου Περιβάλλοντος Στυμφαλίας. Συμμετοχή **ελεύθερη**, με προαιρετική τη δήλωση συμμετοχής. Προτείνεται ένδυση και υπόδηση κατάλληλη για πεζοπορία στη φύση.

**Κυριακή 27 Μαΐου**

**Α) Δράσεις για παιδιά**

Χώρος: πλατεία του Μουσείου Περιβάλλοντος Στυμφαλίας.

Συμμετοχή ελεύθερη.

**11:00-12:15**: «Το μωσαϊκό των τοπικών θησαυρών»

Εικαστικό παιχνίδι με στόχο τη δημιουργία και σύνθεση εικόνας. Ως πρώτη ύλη αξιοποιούνται σπόροι και τοπικά προϊόντα.

**12:15-13:30** «Παιχνίδια κίνησης»

Βιωματικό εργαστήριο.

**Β) Δράσεις για ενήλικο κοινό και για εφήβους**

Χώρος: αίθουσα πολλαπλών χρήσεων του Μουσείου Περιβάλλοντος Στυμφαλίας.

Συμμετοχή ελεύθερη.

**11:30-12:15**: «Υγιεινή ζωή και αθλητισμός»

Ο Χρήστος Σωτηρόπουλος, μαραθωνοδρόμος που κατέχει την ενδέκατη καλύτερη επίδοση στον κλασικό μαραθώνιο, και ο Μιχάλης Καραγιώργος, αθλητής και προπονητής, συζητούν με το κοινό κατά πόσο μπορεί ένας εργαζόμενος με οικογένεια να γίνει «για πρώτη φορά αθλητής».

**12:30-13:00**: «Κορινθία, βιώσιμες μορφές τουρισμού, προτάσεις δραστηριοτήτων»

Η ομάδα Experience Corinthia συντονίζει συζήτηση με προσκεκλημένους εισηγητές, με σκοπό να αναδειχθούν τα προτερήματα της περιοχής.

**Γ) Δράσεις για όλους**

**10:30-13:00**: Παρατήρηση πουλιών από τον ξύλινο εξώστη του Μουσείου Περιβάλλοντος Στυμφαλίας.

**11:45**: Κέρασμα με τοπική παραδοσιακή πίτα και τοπικά προϊόντα. Στην πλατεία του Μουσείου Περιβάλλοντος Στυμφαλίας.

**14:30**: Λήξη